যুক্তরাষ্ট্রের নিরাপত্তা উপদেষ্টা আফগান যুদ্ধ বেসরকারি খাতে ছেড়ে দেয়ার সম্ভাবনা উল্লেখ করার পর দেশটির প্রতিরক্ষমন্ত্রী জেমস ম্যাটিস বলেছেন যে এটি কোন ভালো চিন্তা নয়। পেন্টাগনে সাংবাদিকদের ব্রিফিংকালে ম্যাটিস বলেন, মার্কিনিরা যখন তাদের জাতির বিশ্বাসযোগ্যতাকে সঠিক পথে রাখবে তখন বেসরকারিকরণ কোন সুচিন্তা নয়। ব্রিফিংয়ে ম্যাটিসের সঙ্গে ছিলেন যুক্তরাষ্ট্রের জয়েন্ট চিফস অব স্টাফ জেনারেল জোসেফ ডানফোর্ড। ম্যাটিস বলেন, দক্ষিণ এশিয়ায় শান্তি প্রতিষ্ঠার জন্য আমরা মিত্র ও অংশীদারদের সঙ্গে মিলে কাজ করে যাবো। আফগানিস্তানে ন্যাটোর নেতৃত্বাধিন বাহিনীতে আরো দুটি দেশ: কাতার ও আরব আমিরাত যোগ দিয়েছে। ৩৯টির মধ্যে ৩২টি দেশ হয় সেনা বাড়ানো অথবা ২০১৯ সাল পর্যন্ত বর্তমান সংখ্যক সেনা রাখার প্রতিশ্রুতি দিয়েছে। ম্যাটিস জানান যে, যুক্তরাষ্ট্র আফগান নেতৃত্বাধীন ও আফগান নিয়ন্ত্রিত শান্তি প্রক্রিয়াকে পুরোপুরি সমর্থন করে। তিনি বলেন, আমরা আফগান নেতৃত্বাধীন ও আফগান নিয়ন্ত্রিত শান্তি প্রক্রিয়াকে পুরোপুরি সমর্থন করছি এবং তালেবানদের আলোচনার টেবিলে আসতে রাজি করাতে কঠোর যুদ্ধ চালিয়ে যাচ্ছি। রিপোর্টাদের সঙ্গে আলাপকালে প্রতিরক্ষামন্ত্রী আরো বলেন, স¤প্রতি তালেবান নেতার এক বিবৃতিতে যুদ্ধ অবসানের জন্য সুনির্দিষ্টভাবে আলোচনার কথা উল্লেখ করা হয়েছে। দলটির সর্বোচ্চ নেতার কাছ থেকে এটাই এযাবতকালের সবচেয়ে উৎসাহজনক বিবৃতি। সাউথ এশিয়ান মনিটর।